प्रार्थना-आराधना की, केक खिलाकर बांटी खुशियां
कैथोलिक समाज ने सर्व धर्म मिलन समारोह मनाया
सिविल लाइंस स्थित बिशप हाउस में स्नेह मिलन समारोह हुआ। कार्यक्रम में क्रिसमस की बधाई देने भाजपा-कांग्रेस के नेता पहुंचे। खाद्य मंत्री विजय शाह ने कहा प्रभु यीशु के सबसे करीब पादरी होते है। उनकी दुआ और दया सब पर बनी रहे। समारोह में तंबोला हुआ। इसमें आशु बग्गा, भव्या देवड़ा, जाकिर जाफरी, बालगंगाधर शर्मा, लोकेश अग्रवाल को इनाम मिला। कार्यक्रम में बिशप एएएस दुरईराज, पूर्व महापौर भावना शाह, ज्ञानी जसवीर सिंह, शहर काजी सैय्यद अंसार अली, फादर फिलिप, फादर विकार जनरल, फादर जोई, फादर सीजो, सिस्टर अर्पिता, सुनील जैन सहित अन्य गणमान्यजन मौजूद थे।
मैथोडिस्ट चर्च में एक जनवरी तक कार्यक्रम- मैथोडिस्ट चर्च में शुक्रवार सुबह क्रिसमस पर विशेष आराधना हुई। सुबह 9 बजे शुरू हुआ यह कार्यक्रम 11.30 बजे तक चला। इसमें वेदी पर बुलाकर बच्चों के सिर पर हाथ रखकर पास्टर रेव्ह जे डिवाइन ने प्रार्थना की। लोकल प्रीचर फिरोज मसीह ने बताया क्रिसमस पर सुबह चर्च में भक्ति गीत और प्रार्थना की। चर्च में 26 दिसंबर से 1 जनवरी तक विभिन्न कार्यक्रम होंगे। शनिवार को शाम सात बजे तात्कालिक भाषण स्पर्धा होगी। एक जनवरी को सुबह 9 बजे नए वर्ष की विशेष आराधना होगी।
बिशप हाउस में कार्यक्रम को संबांधित करते मंत्री विजय शाह।
मैथोडिस्ट चर्च में एक-दूसरे को केक खिलाती युवतियां।
क्रिसमस
hin_Deva hin_Deva hin_Deva hin_Deva hin_Deva hin_Deva kas_Deva